Komisija za provedbu oglasa za

prijam u državnu službu na neodređeno vrijeme u

Policijskoj upravi virovitičko-podravskoj objavljuje

POZIV NA RAZGOVOR (INTERVJU)

KANDIDATIMA/KINJAMA koji/e su podnijeli/e pravodobne i potpune prijave te ispunjavaju formalne uvjete iz oglasa za prijam u državnu službu na neodređeno vrijeme u Policijsku upravu virovitičko-podravsku, objavljenog dana 16.10.2024. godine u Narodnim novinama broj:119/24 i 17.10.2024. godine na web stranicama Ministarstva pravosuđa, uprave i digitalne transformacije i web stranicama Policijske uprave virovitičko-podravske za sljedeće radno mjesto:

**1. Policijska uprava virovitičko-podravska,**

**SLUŽBA ZAJEDNIČKIH I UPRAVNIH POSLOVA**

**ODJEL MATERIJALNO-FINANCIJSKIH POSLOVA**

**a) namještenik IV. vrste (spremač/ica) - 2 izvršitelja**

Razgovor (intervju) će se održati dana **21.01.2025**. godine u prostorijama Policijske uprave virovitičko-podravske, na adresi: Virovitica, Trg bana Josipa Jelačića 19, za radno mjesto:

1. **a) namještenik IV. vrste (spremač/ica) od 11,00 sati**

**Kandidati će biti obavješteni telefonskim putem ili e – mailom o točnom vremenu intervjua pojedinog kandidata i to po abecednom redu.**

Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz oglasa ne smatraju se kandidatima/kinjama prijavljenim na oglas te će im biti dostavljena pisana obavijest, **putem elektroničke pošte ili pisanim podneskom**, u kojoj se navode razlozi zbog kojih se ne smatraju kandidatima/kinjama prijavljenim na oglas.

Sve dodatne informacije kandidati/kinje mogu dobiti na telefon broj:033/741-333, kao i kandidati/kinje, koje su osobe s invaliditetom, ukoliko im je potrebna razumna prilagodba prilikom provođenja razgovora (intervjua).

Po dolasku na razgovor (intervju), od kandidata/kinja će biti zatraženo predočavanje odgovarajuće identifikacijske isprave sa slikom radi utvrđivanja identiteta.

Razgovor se sastoji od utvrđivanja znanja, vještina i sposobnosti kandidata za rad u državnoj službi te rezultata ostvarenih u njihovom dosadašnjem stečenom radnom iskustvu. Za utvrđivanje znanja, vještina i sposobnosti, te rezultata u stečenom radnom iskustvu kandidatima/kinjama se dodjeljuje od 0 do 10 bodova. Smatrat će se da je kandidat zadovoljio na razgovoru (intervjuu) ako je dobio najmanje 5 bodova.